Se succdioron plans de paz que no se aceptoron y altos o fuego que no se respectoron. A Unión Europea se mostró un intermediario ineficient y iba estando sustituita por Estaus Unius. O principal d'a guerra yera o enfrentamiento de crovates y bosniacos en Bosnia central. A guerra yera perén en Gornji Vakuf. En chunio de 1993 bi habió una ofensiva bosniaca en Travnik contra os crovates, os crovates pierden a ciudat y se refuchian en territorio ocupau por os serbos. En octubre de 1993 bi ha atra ofensiva bosniaca en Vares en a que os crovates fuyen d'a ciudat perdida. O 28 d'agosto de 1993 se constituye oficialment a Republica Crovata de Herzeg-Bosnia. Os serbos, que ya teneban lo que quereban se limitaban a ir ocupando as ciudatz que resistiban aisladas en Bosnia oriental u a abanzar por Bosnia Central aproveitando que i luitaban os crovates y musulmans.